Nyeste Skilderie af Kiøbenhavn, 1822-05-11
J de første Maaneder af indeværende Aar har man i adskillige Districter af Holsteen, især de østlige, og i de tilgrændsende Entinske, iagttaget en i tidligere Aar ikke i lige Grad og Omfang stor Fordærvelse af saltet Flesk, der sædvanligen snart gik over i en fuldkommen eiendommelig Forraadnelse med utaalelig Stank. Men det Kgl. Slesvig Holstenske Sanitetscollegium blev snart ved det almindelige Rygte gjort opmærksomt herpaa. Da ved Sammenligningen af mangfoldige Erfaringer nogle nyttige Resultater kunde erholdes, og dette Anliggende umiddelbar egnede sig Collegiets Forsorg, saa bestræbte det sig for, fra adskillige Sider, og især ogsaa ved Medicinalautoriteterne, at forskaffe sig nøiere Efterretning, og har nu under den 1ste Marts offentlig kundgjort Frugterne af sine Efterforskninger. Denne Fordærvelse af røget og saltet Flesk og deraf lavede Pølser, har lykkeligviis ikke været saa almindelig udbredt, som, efter de i det Hele herskende Rygter, var at befrygte. Den synes især kun at have fundet Sted i visse Districter af Holsteen. J Hertugdommet Slesvig, navnlig Amterne Hadersleben, Tøndern, Apenrade, Flensborg og Gottorf, er hidtil intet fra den sædvanlige Regel Afvigende, hvorefter vel ellers ogsaa røget Flesk, Skinke o. s. v. enkeltviis fordærves, blevet iagttaget. Nærmere ad det Holsteenske, i Eckernforde og Omegnen, har man dog allerede mere end sædvanligen lagt Mærke, til denne Tilbøielighed til Forraadnelse hos Flesket. J Hertugdommet Holsteen ere de vestlige Districter, nemlig Marsken, Herskabet Pinneberg, Grevskabet Rantzau, og ligesaa Amtet Rendsborg, blevne mere forskaanede. Ogsaa i de Districter af Holsteen, hvor dette Onde især har yttret sig, er det dog langt fra ikke saa ganske almindeligt, og ofte har det viist sig, at i een og samme Landsby den Enes Forraad var angrebet, medens den anden Naboes endnu befandt sig i bedste Tilstand. Men ved det Ondes meget større Udbredelse i adskillige østlige Districter af Holsteen kan man antage, at her visse Aarsager, som overhoved foranledige en hurtigere Fordærvelse af saadant Kjød, have virket stærkere, eller at der til en mere almindelig Aarsag kom endnu særdeles andre. Man har i Almindelighed tilskrevet det usædvanlig milde Vinterveirlig en Hovedandeel deri. At det kunde virke paa saadan Maade, er vel ingen Tvivl underkastet. Det maatte i Særdeleshed ogsaa blive skadeligt derved, at meget mindre end sædvanligen blev lagt i Kakkelovnen, og Kjødet, Pølserne a. mindre gjennemrøgede, da hiint Kjøds Bevaring, som bekjendt, fortrinligen beroer paa, at de større Sider Flesk og Skinker gjennemtrænges med Delene af Røgen. At det kommer meget an paa, at Nedsaltningen skeer paa den tilbørlige Maade, er noksom bekjendt. En Forseelse deri var maaskee Medaarsag til, at i to Huusholdninger ved Siden af hinanden, i den ene Kjødet holdt sig, i den anden blev fordærvet. J Hollænderierne, hvor større Forraad røges og nedsaltes til Salg, er der maaskee, ved de nu forholdsmæssig ringere Priser paa Fedevarer, blevet sparet noget paa Salt, Peber og det fornødne Salpeter. Man vil have gjort den Jagttagelse, at det Kjød, Flesk a., der blev for tidligen nedsaltet, førend det var tilbørligen afkjølet, har holdt sig mindre godt, og denne Punkt er derfor i Fremtiden fortrinligen at anbefale Opmærksomheden. Om den forskjellige Beskaffenhed af Saltet har havt Jndflydelse herpaa, derom har man intet kunne erfare med Sikkerhed. Man har villet give Saltet, som for bedre Kjøb faaes fra Mecklenborg, ligesom og en Ladning Engelsk Søsalt, som havde lidt Haverie, Skyld derforI Almindelighed vil man sikkrest kunne forlade sig paa ret tørt, grovkornet Salt af saltage tig Smag, medens et i Luft let fugtigt blivende Salt med nogen bitteragtig Bismag er mistænkeligt. (Slutningen følger.)